kardosdrur/scandi-wiki huggingface dataset:
Jambi

Jambi er en provins i Indonesien, beliggende på den centrale del af øen Sumatra. Provinsen har et areal på 53.435 km2 og er beboet af ca. 2.742.000 indbyggere. Hovedstaden og den største by er Jambi.

Jambi grænser mod nord op til provinsen Riau, mod vest Vestsumatra og mod syd Sydsumatra.

Eksterne henvisninger 

 Kort og info 

Provinser i Indonesien
Nitra

Nitra (Nyitra på ungarsk, Neutra på tysk) er en by i det vestlige Slovakiet med et areal på 100,48 km² og en befolkning på cirka 85.000 indbyggere (2005).

Byen er beliggende cirka 80 kilometer øst for hovedstaden Bratislava. I en stor fabrik uden for byen producerer Sony LCD-paneler til fladskærmsfjernsyn.

Eksterne kilder/henvisninger 

Byer i Slovakiet
Prešov

Prešov (ungarsk Eperjes, tysk Eperies, rusinsk Пряшів) er en by i regionen af samme navn i det østlige Slovakiet, beliggende cirka 30 kilometer nord for Košice. Byen har et areal på 70,4 km² og en befolkning på 91.621 indbyggere (2005).

Referencer

Noter

Eksterne henvisninger 
 Officielle hjemmeside

Byer i Slovakiet
Freja (flertydig)

Freja eller Freya har flere betydninger:

 Freja (pigenavn) – et dansk pigenavn
 Freja – gudinde i nordisk mytologi
 Freja (forening) – en forening for flerlinger og deres familier
 Freja (forskningsprogram) – et forskningsprogram iværksat i 1999 til favorisering af kvindelige forskere
 Freya – en dansk pop-sanger der hittede med sangen Yellow Ladybird i 1999
 FREJA Transport & Logistics – transport- og logistikfirma
 Chokoladefabrikken Freja – nedlagt dansk chokoladefabrik
 Stormen Freja – vejrsystem der ramte Danmark i 2015
 Freya (radar) – type af radar, som Luftwaffe benyttede under 2.verdenskrig
 Freya (film) – dansk kortfilm fra 2011 instrueret af Pernille Elkjær
Se også
 Freja ejendomme – dansk ejendomsselskab, ejet af Staten
Trnava

Trnava (ungarsk Nagyszombat, tysk Tyrnau) er en by i regionen af samme navn i det vestlige Slovakiet, som er beliggende cirka 50 km nordøst for hovedstaden Bratislava. Byen har et areal på 71,5 km² og en befolkning på 68.292 indbyggere (2005).

Eksterne henvisninger 
 Officielle hjemmeside

Byer i Slovakiet
Tristania

Tristania er et gothic metal-band fra Norge, som blev dannet i slutningen af 1996 af Morten Veland, Einar Moen og Kenneth Olsson.

Medlemmer

Current members 
 Østen Bergøy – Vokal
 Mariangela Demurtas – Vokal
 Anders Høyvik Hidle – Guitar, growl
 Rune Østerhus – Bas 
 Einar Moen – Keyboard, programering
 Kenneth Olsson – Drums

Nuværende turnémedlemmer 
 Ole Vistnes – Bas
 Tarad Lie – Trommer

Tidligere medlemmer 
 Morten Veland – Guitar, Growl 
 Kjetil Ingebrethsen – Growl 
 Vibeke Stene – Vokal 
 Svein Terje Solvang – Guitar, growl

Diskografi

Studiealbums 
 Tristania (ep) (1997)
 Widow's Weeds (1998)
 Beyond the Veil (1999)
 Midwintertears/Angina (2001)
 World of Glass (2001)
 Ashes (2005)
 Illumination (2007)

Eksterne henvisninger 

 Officielle hjemmeside
 Officielt forum 

Metalgrupper fra Norge
Musikgrupper fra 1996
Peace Sells... but Who's Buying?

Peace Sells... but Who's Buying? er det andet album af det amerikanske heavy metal-band Megadeth. Oprindeligt var det det lille pladeselskab Combat Records, som tog sig af projektet, hvilket resulterede i den første miks af albummet, (med øgenavnet "Peace Diffs... but Who's Buyin?" også kendt som "Peace Sells Combat Mix") kan findes på internettet som en piratkopi. Til sidst købte Capitol Records retighederne til albummet, og en producer blev hyret til at mikse det. Peace Sells... but Who's Buying? blev udgivet i 1986. Det blev genmikset og kvalitetsforbedret i 2004 af Dave Mustaine, (det vides dog ikke om genudgivelsen er ugivet gennem Combat eller Capitol eller en kombination af begge to).

Albumsomslaget viser en ironisk fremvisning af den kolde krig. I baggrunden af en rød og orange himmel ses FNs hovedkvarter kort tid efter et atomangreb. I forgrunden er bandets maskot Vic Rattlehead. Han læner sig op ad et skilt, hvorpå der står "For Sale" (til salg), hvilket antyder FN er til salg. 

Sangene "Peace Sells" blev placeret som nummer #11 i VH1's kategori 40 Greatest Metal Songs, og basspillet blev brugt som tema i flere år for MTV News, og dukkede også op i videospillet Grand Theft Auto: Vice City.

Spor 
Alle ange er skrevet af Dave Mustaine, medmindre andet står noteret.
 "Wake Up Dead" – 3:40 
 "The Conjuring" – 5:05
 "Peace Sells" – 4:03
 "Devil's Island" – 5:05
 "Good Mourning/Black Friday" – 6:40
 "Bad Omen" – 4:06
 "I Ain't Superstitious" (Willie Dixon) – 2:45
 "My Last Words" – 4:55

2004 bonusspor 
 "Wake Up Dead (Randy Burns Mix)" – 3:40
 "The Conjuring (Randy Burns Mix)" – 5:01
 "Peace Sells (Randy Burns Mix)" – 4:00
 "Good Mourning/Black Friday (Randy Burns Mix)" – 6:39

Fodnoter 

Album fra 1986
Thrash metal-album
Megadeth-album

id:Andy Summers
Helge Topsøe-Jensen

Helge Gottlieb Topsøe-Jensen (15. december 1896 i København – 19. december 1976 sammesteds) var en dansk H.C. Andersen-forsker, der blandt andet reviderede en tekstudgave af H.C. Andersens erindringer Mit Livs Eventyr og arbejdede med udgivelsen af Andersens dagbøger.

Han var konsulent på dokumentarfilmen Mit Livs Eventyr fra 1955.

Han er begravet på Assistens Kirkegård i Birkerød.

Hæder 
 1949: Ridder af Dannebrogordenen
 1953: Medlem af Videnskabernes Selskab
 1953: Holberg-medaljen
 1958: H.C. Andersen-legatet
 1961: Ridder af 1. grad af Dannebrogordenen
 1963: H.C. Andersen-prisen
 1968: Medlem af Kungliga Humanistiska Vetenskapssamfundet i Lund
 1976: H.C. Andersen-samfundets ekstraordinære hæderspris

Henvisning

Ekstern henvisning 
 Litteraturpriser

H.C. Andersen
Litteraturhistorikere fra Danmark
Personer fra København
Danskere i 1900-tallet
Faglitterære forfattere fra Danmark
Bibliotekarer fra Danmark
Medlemmer af Videnskabernes Selskab
Riddere af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Studenter fra Metropolitanskolen
Modtagere af Holbergmedaljen
Fredericia-Vamdrup-banen

Jernbanestrækningen Fredericia-Vamdrup er i dag en del af strækningen fra Fredericia til Padborg.

Historie 

Anlægget af strækningen blev påbegyndt i 1863 som den nørrejyske del af en jernbane mellem Fredericia og Flensborg og var en del af kontakten med Peto, Brassey and Betts om anlæg af de første baner i Jylland og på Fyn. Arbejdet gik i stå under krigen i 1864 og kom først i gang igen i begyndelsen af 1865, men blev åbnet samtidig med at banen fra Flensborg nåede grænsen ved Farris. Strækningen indviedes den 1. november 1866, og samtidig indviedes strækningen mellem Middelfart og Strib, således at der herefter var togforbindelse mellem København og landegrænsen ved Vamdrup.

Grænsedragningen var ikke endelig afsluttet, da banen åbnede, og grænsestationen i Vamdrup opførtes derfor som en midlertidig bygning af træ. Den stod dog til 1911, hvor den brændte. 

Valget af Vamdrup som grænsestation kan synes underligt, idet grænsen forløb nogle kilometer sydligere, men området ved grænsen var sumpet og ikke velegnet til formålet. Derfor indgik Danmark og Preussen en aftale om, at togskift foregik i Vamdrup. Strækningen fra grænsen til Vamdrup skulle oprindelig have tilhørt selskabet, som drev strækningen syd for grænsen, men blev overtaget af de Jysk-Fyenske Jernbaner.

Strækningen er nu dobbeltsporet – sidste del fra Lunderskov til Vamdrup blev taget i brug i 1955. Strækningen syd derfor er stadig enkeltsporet, men dobbeltspor anlægges i 2014-2015.

Som en del af landanlæggene til Storebæltsforbindelsen åbnede i 1993 en 6 km lang dobbeltsporet elektrificeret forbindelsesbane til Den fynske hovedbane mellem Taulov og Snoghøj ved Jyllandssiden af Lillebæltsbroen. Tog fra Fyn mod Esbjerg og Padborg undgik herved at skulle rebroussere på Fredericia.

Stationer 

 Fredericia Station (Fa), forbindelse til Fredericia-Aarhus og Den fynske hovedbane
 Taulov Station (Tl), forbindelse til Den fynske hovedbane via forbindelsesbanen Snoghøj-Taulov
 Eltang Station (Etg), nedlagt i 1965.
 Kolding Station, var udgangspunkt for banerne Troldhedebanen og Kolding Sydbaner, samt den metersporede Egtvedbane.
 Ejstrup Station (Et), nedlagt i 1965
 Lunderskov Station (Lk), udgangspunkt for Lunderskov-Esbjerg-banen
 Vamdrup Station (Vm), strækningen fortsætter Vamdrup-Padborg

Trafik 

I dag er der en blandet trafik af godstog, regonaltog, Intercity og internationale tog.

Noter

Litteratur 
 

Jernbanestrækninger i Danmark
Topsøe

Topsøe er et dansk efternavn. Det indgår i titlen på firmaet Topsoe (dog uden ø). Derudover kan det referere til en række personer med navnet (evt. som en del af et sammensat efternavn):
 Barbara Topsøe-Rothenborg, skuespillerinde
 Flemming Topsøe
 Haldor Topsøe (1842-1935)
 Haldor Topsøe (1913-2013)
 Helge Topsøe-Jensen, H.C. Andersen-forsker
 Henrik Topsøe
 Vilhelm Topsøe

Danske efternavne
Adelschlag

Adelschlag er en by i Landkreis Eichstätt i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Nassenfels.

Geografi 
Adelschlag ligger i Planungsregion Ingolstadt syd for Altmühldalen på en højslette i den sydlige del af Fränkische Alb i Naturpark Altmühltal.

Indbyggerfordeling (Stand 30. September 2006):
 Adelschlag 630 (1800: 200; 1912: 381; 1950: 599; 1973: 503)
 Möckenlohe 600
 Ochsenfeld 707
 Pietenfeld 873
Derudover hører følgende landsbyer og bebyggelser til Adelschlag kommune: Fasanerie, Forsthof, Moritzbrunn, Prielhof , Tempelhof, Untermöckenlohe, Waldhütte, Weißenkirchen og Wittenfeld.

Eksterne henvisninger 

 Homepage von Ochsenfeld i Adelschlag
Randers-Aalborg Jernbane

Randers-Aalborg Jernbane er en dansk jernbanestrækning mellem Randers og Aalborg over Hobro. Den blev indviet den 18. september 1869 og er en del af Den østjyske længdebane.

Historie 

Strækningen er den sidste del af en aftale imellem den danske stat og det britiske konsortium Peto, Brassey & Betts fra den 18. december 1860 og har hjemmel i Jernbaneloven af 10. marts 1861, hvor en række jernbanestrækninger i Jylland og på Fyn skulle bygges af konsortiet på vegne af staten.

Forarbejdet til den 81 km lange strækning mellem Randers og Aalborg begyndte i oktober 1865. Den ledende ingeniør var Frederick James Rowan. Det var den danske stat der betalte arbejdet og da strækningen stod færdig var der brugt 19,4 millioner rigsdaler.

Den 18. september 1869 blev strækningen indviet og indvielsestoget bestod af ikke mindre end 17 vogne og 236 indbudte gæster, heriblandt kong Christian 9.. Dagen efter indledtes den daglige drift med tre tog i hver retning om dagen.

Den 20. marts 1918 blev det besluttet at udvide banen til dobbeltspor, men først i 1940 gik arbejdet i gang og det sidste stykke dobbeltspor mellem Støvring og Ellidshøj åbnede 6. maj 1953.

Stationer 
Strækningen har/har haft følgende stationer:

 Randers Station (Rd), strækningen forsætter fra Aarhus-Langå-Randers Jernbane og havde forbindelse til Ryomgård og Randers-Hadsund Jernbane.
 Svejstrup trinbræt (Svt), nedlagt
 Bjerregrav Station (Bv), nedlagt
 Kovsted trinbræt (Kot), nedlagt
 Fårup Station (Fp), nedlagt, men er stadig teknisk station, forbindelse til Mariager-Handest Veteranjernbane som var en del af Mariager-Faarup-Viborg Jernbane
 Sønder Onsild Station (On)
 Øls Trinbræt (Øls), nedlagt
 Hobro Station (Hb), forbindelse til Himmerlandsbanen til Aalestrup og Løgstør.
 Doense Station (Do) , nedlagt
 Hvarre Trinbræt (Hvt), nedlagt
 Arden Station (Ad)
 Mosskov Trinbræt (Mk), nedlagt
 Skørping Station (Sø), udgangspunkt for Aalborg Nærbane.
 Støvring Station (Sr), lukket i 1974, genåbnet i 2003.
 Annerup Trinbræt (Apt), nedlagt.
 Ellidshøj Station (Eh), nedlagt for betjening, men er stadig bemandet en del af døgnet.
 Svenstrup Station (So), udgangspunkt for banen til Aars-Hvalpsund, lukket i 1972, genåbnet i 2003.
 Skalborg Station (Og), lukket i 1972, genåbnet i 2003 på ny placering. 
 Aalborg Station (Ab), udgangspunkt for Aalborg Privatbaners tog til Hadsund, Hvalpsund, Frederikshavn og Fjerritslev, samt via Jernbanebroen over Limfjorden til Vendsysselbanen.

Trafikken 
Persontrafikken betjenes udelukkende af DSB.

Se også 
 Aalborg Nærbane

Referencer

Litteratur

Eksterne henvisninger 

 Banedanmark
 DSB
 Nordjyske Jernbaner
 Danske Jernbaner
 Nordjyllands jernbaner

Jernbanestrækninger i Danmark
Sydsumatra

Sydsumatra (eller på indonesisk Sumatera Selatan) er en provins i Indonesien, beliggende på den sydlige del af øen Sumatra. Provinsen har et areal på 53.435 km2 og er beboet af ca. 6.900.000 indbyggere. Hovedstaden og den største by er Palembang med 1.241.000 indbyggere.

Sydsumatra grænser mod nord op til provinsen Jambi, mod vest Bengkulu og mod syd Lampung.

Andre større byer er:

 Lubuk Linggau – 148.300 innbyggere
 Baturaja – 134.800 indb.
 Prabumulih – 103.500 indb.
 Pagar Alam – 70.400 indb.
 Lahat - 65.900 indb.
 Tanjung Agung - 53.000 indb.

Provinser i Indonesien
Lampung

Lampung er en provins i Indonesien, beliggende på den sydligste del af øen Sumatra. Provinsen har et areal på 35.376 km2 og er beboet af ca. 6.731.000 indbyggere. Hovedstaden og den største by er Bandar Lampung. Den berømte vulkanø Krakatoa tilhører provinsen.

Lampung grænser mod nordvest op til provinserne Bengkulu og Sydsumatra.

Eksterne henvisninger 

Provinser i Indonesien
Bangka-Belitung

Bangka-Belitung er en provins i Indonesien, der består af de to øer Bangka og Belitung, samt adskillige mindre øer beliggende i havet nord og nordøst for Sumatra. Provinsen har et samlet areal på 18.724 km2 og er beboet af ca. 1.300.000 indbyggere. Hovedstaden og den største by er Pangkal Pinang, der ligger på Bangka. Provinsen blev oprettet ved udskillelse fra Sydsumatra i 2000.

Eksterne henvisninger 

Provinser i Indonesien
Vestjava

Vestjava (eller på indonesisk Jawa Barat) er en provins i Indonesien, beliggende på den vestlige del af øen Java. Provinsen har et areal på 34.817 km² og er med et indbyggertal på ca. 35.724.000 landets folkerigeste. Hovedstaden og den største by er Bandung.

Vestjava grænser mod vest op til provinserne Jakarta og Banten, og mod øst Centraljava.

Eksterne henvisninger 
 Kort og info

Provinser i Indonesien
Banten

Banten er en provins i Indonesien, beliggende på den vestligste del af øen Java. Provinsen har et areal på 9.160 km2 og er beboet af ca. 9.083.000 indbyggere. Hovedstaden og den største by er Serang.

Banten grænser mod øst op til provinserne Jakarta og Vestjava.

Eksterne henvisninger 

 Kort og info 

Provinser i Indonesien
Centraljava

Centraljava (eller på indonesisk Jawa Tengah) er en provins i Indonesien, beliggende på den centrale del af øen Java. Provinsen har et areal på 32.548 km2 og er beboet af ca. 31.820.000 indbyggere. Hovedstaden og den største by er Semarang.

Centraljava grænser mod vest op til provinsen Vestjava, og mod øst Østjava. Mod syd er der grænse til den lille Yogyakarta-provins, der tidligere har været en del af Centraljava.

Eksterne henvisninger 
 Kort og info

Provinser i Indonesien
Katinka My Jones

Katinka My Jones (født 1983 i København, opvokset i Allerød og København) er en dansk digter og forfatter, færdiguddannet fra Forfatterskolen 2007. Hun har bidraget med tekster til forskellige tidsskrifter og til Forfatterskolens Afgangsantologi 2007. Hun har læst op ved talrige offentlige arrangementer.

Jones arbejder desuden som billedkunstner.

I 2007 debuterede hun i bogform digtsamlingen Havet er sort, kysten er hvid på forlaget Anblik.
Udgav i 2009 digtsamlingen Sølv på Gyldendal.

Eksterne link 
 Anmeldelse af Havet er sort, kysten er hvid i information
 Martin Johannes Møllers anmeldelse af Havet er sort, kysten er hvid
 Interview med forfatteren i Information
 Anmeldelse af Sølv i information
 Anmeldelse af Sølv i Nordjyske Stiftstidende
 Valhal, Ud&Se, 2009 (novelle)

Udgivelser 
 Havet er sort, kysten er hvid, Anblik, 2007 (digte)
 Sølv, Gyldendal, 2009 (digte)
 Lægenovelle i Hun var følelsesløs fra fødderne og nedefter, FADL, 2009 (novelle)
 Valhal, Ud&Se, 2009 (novelle)
 Du skal dele namn med ein sjeldan fugl, TUR, 2012 (digte) (med Hilde Myklebust)
 Mælkelykken, Forlaget Gladiator, 2014 (digte)

Personer fra København
Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Feminister fra Danmark
Sennheiser

Sennheiser electronic GmbH & Co. KG er et tysk firma som laver mikrofoner, hovedtelefoner og tilbehør til telefoner. Selskabet blev etableret i 1945. I 1946 sendte Sennheiser sit første produkt på markedet; en mikrofon udviklet for Siemens.

Sennheiser har hovedkontor i Wennebostel, nær Hannover i Tyskland. I 2010 omsatte virksomheden for 468 millioner euro.

Sennheiser ejer 50% af Sennheiser Communications A/S, der producerer og udvikler headsets. Den anden halvdel af Sennheiser Communications A/S ejes den danske virksomhed Demant A/S.

Galleri

Eksterne links 
 Sennheisers hjemmeside

Elektronikvirksomheder fra Tyskland
Etableret i 1945
Audiologiske apparater
Religulous

Religulous er titlen på en dokumentarfilm/komedie af og med den amerikanske komiker Bill Maher. Den er instrueret af Larry Charles, som også instruerede filmen Borat: Cultural Learnings of America for Make Benefit Glorious Nation of Kazakhstan

Titlen er en portmanteau af de engelske ord religion og ridiculous og antyder således, at der er tale om en film, hvor organiseret religion og religiøs tro bliver taget under satirisk behandling.

Filmen fik premiere i USA i oktober 2008.

Eksterne henvisninger 
 
 Officiel hjemmeside

Dokumentarfilm fra USA
Religion
Systime

Systime A/S er et dansk forlag med adresse i Aarhus. Forlaget Systime udgiver bøger, iBøger og andre internetbaserede undervisningsmidler til ungdomsuddannelserne.

Historie 
Forlaget Systime blev i 1980 etableret som aktieselskab i Herning af to familier, og var fra starten baseret på ideer om alternative forfatterkontrakter, demokratiske og fleksible produktionsmåder og direkte salg til skoler.  I 1990 blev 50% af aktiekapitalen købt af forlaget Gad, der i 2000 overtog den fulde aktiebeholdning. I 1995 flyttede forlaget til Aarhus. I 2004 overgik Systime til at blive et selvstændigt aktieselskab under Gyldendalgruppen.  I 2009 indgik Systime samarbejde med VIA University College om udgivelse af materiale til professionsuddannelserne under navnet ViaSystime.

I 2021 fusionerede Gyldendal og Systime A/S med Gyldendal som det fortsættende selskab. Det betyder, at Systime nu er en afdeling i Gyldendal Uddannelse. Systime forbliver på adressen i Aarhus og navnet Systime bevares

Aktuel udgivelsesprofil 
Systime udgiver undervisningsmateriale der dækker bredt for ungdomsuddannelserne, herunder STX, HTX, HHX, HF og EUD/EUX.

Forlaget udgiver stadig trykte udgivelser, men benytter sig i stigende grad af internettet og andre nye medier og teknologiske platforme. Dette omfatter f.eks. eBøger, iBøger®, websites og andre interaktive undervisningsløsninger. Forlaget er især kendt for sit e-nøglekoncept.

Flere af Systimes udgivelser har vundet priser ved blandt andet kåringen af Europas bedste undervisningsmateriale – Best European Learning Materials Awards (BELMA).

Eksterne henvisninger 
 Systime.dk

Forlag fra Danmark
Etableret i 1980
Virksomheder i Aarhus
Gyldendal
Stiplet linje

En stiplet linje er en linje, der dannes af forskellige, grafiske tegn med indbyrdes mellemrum. Linjetypen bruges ofte som klippeanvisning.

Eksternt link
 Stiplet linje

Typografi
Disney Channel (Storbritannien og Irland)

Disney Channel UK er den britiske og irske Disney Channel.

Storbritannien og Irland
Martslovene

Martslovene, også kaldet Aprillovene, var en serie af love præsenteret af Kossuth Lajos med det mål at modernisere Kongeriget Ungarn til en nationalstat. Programmet inkluderede ungarsk kontrol over nationalgarden, nationalbudgettet og ungarsk udenrigspolitik og ligeledes afskaffelsen af livegenskabet. De blev vedtaget af Diet i marts 1848 i Pressburg (nu Bratislava) og underskrevet af Ferdinand 1 på Primates Paladset i Bratislava den 11. april 1848, som en reaktion på Revolutionen i Ungarn i 1848. Da revolutionen var blevet undertrykt i 1849, omstødte Østrig lovene og Ungarn fik ikke fuld autonomi før det Det Østrig-ungarske kompromis.

Referencer 

Ungarns historie
Slovakiets historie
Studenterhuset (Københavns Universitet)

Studenterhuset er et spillested, café og kulturhus i Købmagergade, ved siden af Rundetårn i København. Stedet er lavet for og af studerende på Københavns Universitet, men bliver brugt af alle.

Der spilles livemusik hver torsdag og fredag, hvor torsdag er reserveret til jazz, mens fredagen er åben for alle genrer, dog mest rock. Det er primært upcoming navne der spiller, men lidt mere genkendelige navne som epo-555 og Red Warszawa har spillet der. Musikkonkurrencen Optour brugte Studenterhusets lokaler i 2006.

Studenterhuset har også en del aktivitetsgrupper for studerende på universitetet – stedet bliver brugt til alt fra øvelokale til Tai Chi-gymnastik og politiske debatgrupper. Hver anden måned holder Studenterhuset en musikquiz der er åben for alle, hvor man kan vinde penge. Der er dog "almen viden"-quiz oftere.

I 2004 kunne Studenterhuset fejre 20-års jubilæum, hvor blandt andre Baby Woodrose og Kira & The Kindred Spirits spillede.

Historie

Ekstern henvisning 
 Studenterhusets hjemmeside

Spillesteder i København
Indre By (København)
Studenterhuse
Fattigkær

Fattigkær er fugtige, næringsfattige områder med sur bund. Jordbundsforholdene betinger, at fattigkærene også er artsfattige. Områderne domineres af tuer med græsser og halvgræsser med høljer (lavninger) med et bundlag af tørvemosser og andre mosser.

Fattigkærene deles ud fra plantesamfundets sammensætning i ekstremfattigkær og de mere næringsrige overgangsfattigkær.

Plantearterne, man typisk finder i disse områder, er Star- og Sivarter, som ofte er ledsaget af Kæruld, Soldug, Tormentil og Klokke-Ensian, Almindelig Koralrod, Hjertelæbe, Bakke-Gøgelilje, Mos-Gøgeurt og Plettet Gøgeurt.

Se også 
 Aktive højmoser
 Højmose

Kilder og henvisninger

Moser

de:Moor#Zwischenmoore/Übergangsmoore